Okresná prokuratúra Kežmarok 
Michalská 2493/8A, 060 01 Kežmarok 1 	

Sp. zn. : Pv 954/07/7703	Kežmarok, 18.2.2015
EEČ : 2-56-13-2015

U Z N E S E N I E

Trestná vec:	obvinený XXXXX 
Zločin:	Porušovanie práv k ochrannej známke, označeniu pôvodu výrobku a obchodnému menu podľa § 281 odsek 1, odsek 4 písmeno a, Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátor Okresnej prokuratúry Kežmarok
Podľa § 215 odsek 1 písmeno d (§ 9 odsek 1 písmeno g) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
dňa 16.5.2007 na hraničnom priechode medzi Slovenskou republikou a Poľskou republikou, colníci Colného úradu Prešov, Stanica colného úradu Poprad pri kontrole osobného motorového vozidla značky SEAT INCA 1.9 SDI,  poľskej štátnej evidenčnej značky LU 4496, ktoré viedol poľský štátny občan Maciej Szalast, narodený dňa 25.2.1987, číslo pasu BM 7670501, so spolujazdcom Arkadiuszom Maciehom Berneckim, narodeným XXXXX, číslo pasu AL 1814890, pričom vo vozidle sa náchádzal v cestovných taškách tovar – toaletné vody GUCCI ENVY me v počte 44 kusov, toaletná voda HUGO BOSS v počte 95 kusov, toaletná voda ANGEL MEN v počte 440 kusov, toaletná voda GUCCI rush v počte 478 kusov, toaletná voda B MEN v počte 124 kusov, toaletná voda LACOSTE touch of pink v počte 287 kusov, toaletná voda LACOSTE ESSENTIAL v počte 397 ks, toaletná voda AMOR AMOR cacharel v počte 190 ks, toaletná voda ACQUADI GIO GIORGIO ARMANI v počte 473 ks, parfum XXXXX v počte 294 ks, pričom u prevážaného tovaru je podozrenie z porušenia colných predpisov a podozrenie, že ide o falzifikáty alebo nedovolené napodobeniny. Tovar bol na územie Európskej únie dovezený z Turecka, pričom štátny občan Poľskej republiky XXXXX Berniecky uviedol, že je vlastníkom tovaru a nevedel preukázať spôsob nadobudnutia tovaru ani hodnotu prevážaného tovaru

lebo trestné stíhanie je neprípustné, preto že  tak ustanovuje medzinárodná zmluva

Odôvodnenie:

Uznesením vyšetrovateľa Okresného riaditeľstva Policajného zboru Slovenskej republiky, Úradu justičnej a kriminálnej polície v Kežmarku spisovej značky ORP – 933/OEK – KK - 2007 zo dňa 6.11.2007 bolo začaté trestné stíhanie a  vznesené obvinenie občanovi Poľskej republiky Arkadiusza Macieja Berneckého, pre zločin porušovania práv k ochrannej známke, označeniu pôvodu výrobkov a obchodnému menu podľa § 281 odsek 1 písm. a/, odsek 4 písmeno a/  Trestného zákona, na tom skutkovom základe, ako je to uvedené vo výrokovej časti tohto rozhodnutia

         S poukazom na skutočnosť, že obvinený XXXXX sa nezdržiaval na území Slovenskej republiky, z dôvodu jeho neprítomnosti na území Slovenskej republiky, keďže ide o štátneho občana Poľskej republiky, bolo uznesením policajného orgánu Obvodného oddelenia Policajného zboru Kežmarku spisovej značky ORP – 387/KK – KK – 2011 zo dňa 10.4.2008 trestné stíhanie prerušené v zmysle ustanovenia § 228 odsek 2 písmeno d/ Trestného poriadku pretože bolo navrhnuté odovzdanie trestného stíhania do cudziny.

         Okresný prokurátor v Kežmarku podal z dôvodov vyššie uvedených dňa 19.9.2008 žiadosť o prevzatie trestného stíhania do Poľskej republiky, a to XXXXX XXXXX.

         Po prevzatí trestného stíhania bolo vo veci rozhodnuté rozsudkom Obvodného súdu XXXXX – Západ v Lubline v IX. trestnom oddelení dňa 13.11.2012, ktorým bol XXXXX Bernenecki uznaný vinným a bol mu uložený trest odňatia slobody v trvaní 4 mesiacov s podmienečným odkladom na skúšobnú dobu v trvaní 4 rokov, pokute 2.000,- Zlotých a trest prepadnutia veci. Rozsudok nadobudol právoplatnosť dňa 19.2.2013.  

         V zmysle ustanovenia § 215 ods. 1 písm. d/ Trestného poriadku prokurátor zastaví trestné stíhanie, ak je trestné stíhanie neprípustné podľa § 9. V zmysle ustanovenia § 9 ods. 1 písm. g/ Trestného poriadku trestné stíhanie nemožno začať a ak už bolo začaté, nemožno v ňom pokračovať a musí byť zastavené, ak tak ustanovuje medzinárodná zmluva. Vo veci bolo rozhodnuté právoplatne rozsudkom Obvodného súdu XXXXX - Západ, Poľská republika. 

         Z dôvodov vyššie uvedených preto bolo potrebné rozhodnúť tak, ako je to uvedené vo výrokovej časti tohto uznesenia a trestné stíhanie vedené proti obvinenému Arkadiuszovi Maciejovi Berneckému zastaviť, pretože je neprípustné.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Miloslav Veselovský
prokurátor